รายชื่อโรงเรียนในจังหวัดขอนแก่น



ภาพรวม 

จังหวัดขอนแก่นมีโรงเรียนทั้งหมด 1,262 โรงเรียน โดยแบ่งตามสังกัดและอำเภอที่ตั้งดังนี้

รายชื่อโรงเรียนในจังหวัดขอนแก่นแบ่งตามสังกัด

สำนักงานคณะกรรมการการศึกษาขั้นพื้นฐาน 

จังหวัดขอนแก่นมีโรงเรียนสังกัด สพฐ. จำนวน 1,071 โรงเรียน โดยแบ่งเป็นโรงเรียนมัธยมศึกษาสังกัดสำนักงานเขตพื้นที่การศึกษามัธยมศึกษาขอนแก่น (สพม.ขอนแก่น) จำนวน 86 โรงเรียน โรงเรียนสังกัดสำนักงานเขตพื้นที่การศึกษาประถมศึกษาขอนแก่นทั้ง 5 เขตรวม 982 โรงเรียน และโรงเรียนสังกัดสำนักบริหารงานการศึกษาพิเศษ 3 โรงเรียน

เขตพื้นที่การศึกษาประถมศึกษาของจังหวัดขอนแก่นแบ่งดังนี้
 สำนักงานเขตพื้นที่การศึกษาประถมศึกษาขอนแก่น เขต 1 (สพป.ขอนแก่น เขต 1) ประกอบด้วยอำเภอเมืองขอนแก่น อำเภอบ้านฝาง และอำเภอพระยืน
 สำนักงานเขตพื้นที่การศึกษาประถมศึกษาขอนแก่น เขต 2 (สพป.ขอนแก่น เขต 2) ประกอบด้วยอำเภอโคกโพธิ์ไชย อำเภอชนบท อำเภอบ้านไผ่ อำเภอบ้านแฮด อำเภอเปือยน้อย และอำเภอมัญจาคีรี
 สำนักงานเขตพื้นที่การศึกษาประถมศึกษาขอนแก่น เขต 3 (สพป.ขอนแก่น เขต 3) ประกอบด้วยอำเภอโนนศิลา อำเภอพล อำเภอแวงน้อย อำเภอแวงใหญ่ และอำเภอหนองสองห้อง
 สำนักงานเขตพื้นที่การศึกษาประถมศึกษาขอนแก่น เขต 4 (สพป.ขอนแก่น เขต 4) ประกอบด้วยอำเภอกระนวน อำเภอเขาสวนกวาง อำเภอซำสูง อำเภอน้ำพอง และอำเภออุบลรัตน์
 สำนักงานเขตพื้นที่การศึกษาประถมศึกษาขอนแก่น เขต 5 (สพป.ขอนแก่น เขต 5) ประกอบด้วยอำเภอชุมแพ อำเภอภูผาม่าน อำเภอภูเวียง อำเภอเวียงเก่า อำเภอสีชมพู อำเภอหนองนาคำ และอำเภอหนองเรือ

สำนักงานเขตพื้นที่การศึกษามัธยมศึกษาขอนแก่น 
จังหวัดขอนแก่นอยู่ในเขตพื้นที่การศึกษามัธยมศึกษาขอนแก่น และมีโรงเรียนในสังกัดจำนวน 86 โรงเรียน โดยจัดอยู่ใน 11 สหวิทยาเขตได้แก่

 สหวิทยาเขตเมืองขอนแก่น รับผิดชอบโรงเรียนในพื้นที่อำเภอเมืองขอนแก่น (5 โรงเรียน)
 สหวิทยาเขตแก่นนครราชพฤกษ์ รับผิดชอบโรงเรียนในพื้นที่อำเภอเมืองขอนแก่น (4 โรงเรียน) และอำเภอบ้านฝาง
 สหวิทยาเขตกัลยาณมิตร รับผิดชอบโรงเรียนในพื้นที่อำเภอเมืองขอนแก่น (5 โรงเรียน) และอำเภอพระยืน
 สหวิทยาเขตปราสาทพญาไผ่ รับผิดชอบโรงเรียนในพื้นที่อำเภอบ้านไผ่ อำเภอบ้านแฮด และอำเภอเปือยน้อย
 สหวิทยาเขตอุดมคงคาคีรี รับผิดชอบโรงเรียนในพื้นที่อำเภอโคกโพธิ์ไชย อำเภอชนบท และอำเภอมัญจาคีรี
 สหวิทยาเขตหนองสองห้อง-พล รับผิดชอบโรงเรียนในพื้นที่อำเภอพลและอำเภอหนองสองห้อง
 สหวิทยาเขตแวงศิลา รับผิดชอบโรงเรียนในพื้นที่อำเภอโนนศิลา อำเภอแวงน้อย และอำเภอแวงใหญ่
 สหวิทยาเขตพระธาตุขามแก่น รับผิดชอบโรงเรียนในพื้นที่อำเภอเขาสวนกวาง อำเภอน้ำพอง (4 โรงเรียน) และอำเภออุบลรัตน์
 สหวิทยาเขตน้ำพอง-กระนวน รับผิดชอบโรงเรียนในพื้นที่อำเภอกระนวนและอำเภอน้ำพอง (3 โรงเรียน)
 สหวิทยาเขตเวียงเรือคำ รับผิดชอบโรงเรียนในพื้นที่อำเภอภูเวียง อำเภอเวียงเก่า อำเภอหนองนาคำ และอำเภอหนองเรือ
 สหวิทยาเขตชุมแพม่านชมพู รับผิดชอบโรงเรียนในพื้นที่อำเภอชุมแพ อำเภอภูผาม่าน และอำเภอสีชมพู

สำนักงานเขตพื้นที่การศึกษาประถมศึกษาขอนแก่นเขต 1 
สพป.ขอนแก่น เขต 1 มีพื้นที่ครอบคลุม 3 อำเภอทางตอนกลางของจังหวัด ได้แก่อำเภอเมืองขอนแก่น อำเภอบ้านฝาง และอำเภอพระยืน มีโรงเรียนในความรับผิดชอบจำนวน 157 โรงเรียน โดยแบ่งเป็นอำเภอเมืองขอนแก่น 104 โรงเรียน อำเภอบ้านฝาง 34 โรงเรียน และอำเภอพระยืน 19 โรงเรียน

สำนักงานเขตพื้นที่การศึกษาประถมศึกษาขอนแก่นเขต 2 
สพป.ขอนแก่น เขต 2 มีพื้นที่ครอบคลุม 6 อำเภอทางตอนกลางค่อนไปทางใต้ของจังหวัด ได้แก่อำเภอโคกโพธิ์ไชย อำเภอชนบท อำเภอบ้านไผ่ อำเภอบ้านแฮด อำเภอเปือยน้อย และอำเภอมัญจาคีรี มีโรงเรียนในความรับผิดชอบจำนวน 138 โรงเรียน โดยแบ่งเป็นอำเภอมัญจาคีรี 62 โรงเรียน อำเภอบ้านไผ่ 53 โรงเรียน อำเภอชนบท 34 โรงเรียน อำเภอโคกโพธิ์ไชย 22 โรงเรียน อำเภอบ้านแฮด 22 โรงเรียน และอำเภอเปือยน้อย 15 โรงเรียน

สำนักงานเขตพื้นที่การศึกษาประถมศึกษาขอนแก่นเขต 3 
สพป.ขอนแก่น เขต 3 มีพื้นที่ครอบคลุม 5 อำเภอทางตอนใต้สุดของจังหวัด ได้แก่อำเภอโนนศิลา อำเภอพล อำเภอแวงน้อย อำเภอแวงใหญ่ และอำเภอหนองสองห้อง มีโรงเรียนในความรับผิดชอบจำนวน 182 โรงเรียน โดยแบ่งเป็นอำเภอหนองสองห้อง 63 โรงเรียน อำเภอพล 54 โรงเรียน อำเภอแวงน้อย 27 โรงเรียน อำเภอแวงใหญ่ 20 โรงเรียน และอำเภอโนนศิลา 18 โรงเรียน

สำนักงานเขตพื้นที่การศึกษาประถมศึกษาขอนแก่นเขต 4 
สพป.ขอนแก่น เขต 4 มีพื้นที่ครอบคลุม 5 อำเภอทางตะวันออกเฉียงเหนือของจังหวัด ได้แก่อำเภอกระนวน อำเภอเขาสวนกวาง อำเภอซำสูง อำเภอน้ำพอง และอำเภออุบลรัตน์ มีโรงเรียนในความรับผิดชอบจำนวน 175 โรงเรียน โดยแบ่งเป็นอำเภอน้ำพอง 65 โรงเรียน อำเภอกระนวน 36 โรงเรียน อำเภอเขาสวนกวาง 33 โรงเรียน อำเภออุบลรัตน์ 27 โรงเรียน และอำเภอซำสูง 14 โรงเรียน

สำนักงานเขตพื้นที่การศึกษาประถมศึกษาขอนแก่นเขต 5 
สพป.ขอนแก่น เขต 5 มีพื้นที่ครอบคลุม 7 อำเภอทางตะวันตกเฉียงเหนือของจังหวัด ได้แก่อำเภอชุมแพ อำเภอภูผาม่าน อำเภอภูเวียง อำเภอเวียงเก่า อำเภอสีชมพู อำเภอหนองนาคำ และอำเภอหนองเรือ มีโรงเรียนในความรับผิดชอบจำนวน 260 โรงเรียน โดยแบ่งเป็นอำเภอหนองเรือ 63 โรงเรียน อำเภอชุมแพ 60 โรงเรียน อำเภอภูเวียง 49 โรงเรียน อำเภอสีชมพู 47 โรงเรียน อำเภอภูผาม่าน 15 โรงเรียน อำเภอหนองนาคำ 15 โรงเรียน และอำเภอเวียงเก่า 11 โรงเรียน

สำนักบริหารงานการศึกษาพิเศษ 
จังหวัดขอนแก่นมีโรงเรียนสังกัดสำนักบริหารงานการศึกษาพิเศษ 3 โรงเรียน

องค์กรปกครองส่วนท้องถิ่น 
จังหวัดขอนแก่นมีโรงเรียนสังกัดองค์กรปกครองส่วนท้องถิ่น 62 โรงเรียน องค์กรปกครองส่วนท้องถิ่นที่มีโรงเรียนในความรับผิดชอบได้แก่องค์การบริหารส่วนจังหวัดขอนแก่น (20 โรงเรียน) เทศบาลนครขอนแก่น (11 โรงเรียน) เทศบาลเมือง 4 แห่งได้แก่เทศบาลเมืองชุมแพ (1 โรงเรียน) เทศบาลเมืองบ้านทุ่ม (1 โรงเรียน) เทศบาลเมืองบ้านไผ่ (2 โรงเรียน) และเทศบาลเมืองเมืองพล (3 โรงเรียน) เทศบาลตำบล 19 แห่ง และองค์การบริหารส่วนตำบล 5 แห่ง

สำนักงานคณะกรรมการการศึกษาเอกชน 
โรงเรียนเอกชนในจังหวัดขอนแก่นซึ่งสังกัดสำนักงานคณะกรรมการการศึกษาเอกชนมีจำนวน 129 โรงเรียน

โรงเรียนสาธิตมหาวิทยาลัยในกำกับสำนักงานคณะกรรมการการอุดมศึกษา 
โรงเรียนสาธิตมหาวิทยาลัยขอนแก่นเป็นหน่วยงานในสังกัดคณะศึกษาศาสตร์ มหาวิทยาลัยขอนแก่น ตั้งอยู่ที่ตำบลในเมือง อำเภอเมืองขอนแก่น เปิดสอนในระดับชั้นอนุบาลจนถึงมัธยมศึกษา โดยแบ่งการบริหารงานออกเป็น 7 ฝ่ายได้แก่
 โรงเรียนสาธิตมหาวิทยาลัยขอนแก่น ฝ่ายอนุบาล
 โรงเรียนสาธิตมหาวิทยาลัยขอนแก่น ฝ่ายประถมศึกษา (ศึกษาศาสตร์)
 โรงเรียนสาธิตมหาวิทยาลัยขอนแก่น ฝ่ายประถมศึกษา (มอดินแดง)
 โรงเรียนสาธิตมหาวิทยาลัยขอนแก่น ฝ่ายมัธยมศึกษา (ศึกษาศาสตร์)
 โรงเรียนสาธิตมหาวิทยาลัยขอนแก่น ฝ่ายมัธยมศึกษา (มอดินแดง)
 โรงเรียนสาธิตมหาวิทยาลัยขอนแก่น ฝ่ายนานาชาติ
 โรงเรียนสาธิตมหาวิทยาลัยขอนแก่น ฝ่ายการศึกษาพิเศษ (ศูนย์วิจัยออทิสติก)

โรงเรียนกีฬาสังกัดมหาวิทยาลัยการกีฬาแห่งชาติ 
โรงเรียนกีฬาจังหวัดขอนแก่น เป็นส่วนราชการในสังกัดมหาวิทยาลัยการกีฬาแห่งชาติ ตั้งอยู่ที่ตำบลโคกสี อำเภอเมืองขอนแก่น จัดการศึกษาในระดับมัธยมศึกษาควบคู่กับการฝึกซ้อมกีฬา

รายชื่อโรงเรียนในจังหวัดขอนแก่นแบ่งตามอำเภอที่ตั้ง

อ้างอิง 

ขอนแก่น
รายชื่อเกี่ยวกับจังหวัดขอนแก่น